呢間係我第一開食完有衝動寫食評嘅食店!因為實在太差。叫左牛舌，蜆，茄子，牛柳粒，菠蘿，魷魚，朱古力香蕉，蠔，豬頸肉...全部食物都好快到齊，因為基本上全部都係＂烘＂嘅，每樣食物都只係暖暖地。個菠蘿雖然係新鮮菠蘿，但只係燒兩下就攞出黎，從外觀睇一啲都無燒過嘅痕跡，只係食落有少少暖。魷魚又係因為冇乜點燒，所以一啲都唔香，又硬。其它嘢都係一樣＂烘＂暖就上枱，完全感受到個廚師嘅求其。我去嗰陣已經係晚上10㸃，成間鋪得3枱客，㸃解唔花啲時間燒好啲？做事做到咁無誠意，不如唔好做啦。